ભાવનગર જિલ્લામાં થયેલા આ અકસ્માતને જોઇ લોકોનાં આંખમાંથી આસુ આવી ગયા હતા. હાલમાં મળી રહેલી માહિતી મુજબ મૌતનો આંકડો 32 છે પરંતુ તે વધી શકે તેવી આશંકાઓ વ્યક્ત કરવામાં આવી રહી છે. સ્થાનિકોનું કહેવુ છે કે, જ્યારે આ અકસ્માત થયો ત્યારે સમગ્ર વાતાવરણ ચીચીયારીઓથી ગુંજી ઉઠ્યુ હતુ. આ ચીચીયારીઓનો અવાજ સાંભળી આસપાસનાં લોકો તુરંત દોડી આવ્યા હતા અને દબાયેલા લોકોને બહાર કાઢ્યા હતા. મળતી માહિતી મુજબ આ અકસ્માતમાં જાનૈયા સહિત વરનાં માતા-પિતાનું પણ મૌતને ભેટ્યા છે. આ દુર્ઘટના પર વડાપ્રધાન નરેન્દ્ર મોદીએ પોતાનું દુઃખ વ્યક્ત કર્યુ હતુ.